cyanic-selkie/wikianc huggingface dataset:
Clark Gregg
Gregg hadde på 1990-tallet mindre roller i filmer som De mistenkte (1995) og Magnolia (1999), men det var ikke før etter årtusenskiftet at Gregg virkelig slo gjennom som skuespiller. I 2002 fikk han rollen som Tom Metsker i Mel Gibson-filmen We Were Soldiers, og etter det har han spilt i blant annet In Good Company (2004), When a Stranger Calls (2006) og The Air I Breathe (2007). Han har også medvirket i TV-serien The New Adventures of Old Christine, hvor han spilte Richard Campbell fra 2006 til 2010.
Men det er imidlertid rollen som agent Phil Coulson i Iron Man (2008), Iron Man 2 (2010) og Thor, samt de kommende The Avengers (2012) og Nick Fury (2014) som virkelig har gjort ham kjent blant publikum. Dette bidro til å skaffe ham roller i filmer som (500) Days of Summer (2009) og Poppers pingviner (2011).
Han har også regissert en film, dramakomedien Choke (2008), som han også spilte i og skrev manuset til. Han har også regissert enkeltepisoder av Agents of S.H.I.E.L.D. i sesong 5 og 6.
Han er gift med skuespilleren Jennifer Grey. De to giftet seg i juli 2001, og har datteren Stella (født 2001) sammen. Gregg og Grey spilte også sammen i TV-filmen Road to Christmas (2006).
Indre Billefjord
Indre Billefjord (nordsamisk: Billávuotna, kvensk: Pillavuono) er en bygd i Porsanger kommune i Finnmark. Bygda har ca. 256 innbyggere pr 2011 (SSB). Stedet ligger ved Indre Billefjord, en fjordarm av Porsangerfjorden, og rundt 30 kilometer fra kommunesenteret Lakselv.
Billefjord sjøsamiske oppvekstsenter ligger i Indre Billefjord, og er en grunnskole med 1. – 10. klasse.
Indre Billefjord bedehuskapell er en langkirke fra 1951 i Indre Billefjord i Porsanger. Bygget er av tre og har 250 plasser.
Næringsvirksomheter
Det ligger flere gårdsbruk langs begge sider av fjorden, som Mikkeljord på nordsiden og Oppgård på sørsiden. Det finnes fire melkeproduksjonsbruk og seks sauebruk i området. Ifølge fiskeridirektoratets fiskermanntall er det seks heltidsfiskere i Indre Billefjord. I tillegg har bygda Coop Marked-butikk og ubetjent bensinstasjon.
Lag og foreninger
Billefjord idrettslag ble stiftet 31. august 1946. Laget er fortsatt aktivt.
Kolvik og omegn bygdelag. Laget er aktivt.
Severdigheter
Billefjord idrettslags klubbhus (tidlg. Samfunnshuset i Indre Billefjord) blir brukt som et bygdehus. Idrettslaget har protokoller og utstyr liggende i bygdehusets kjeller. Billefjord Idrettslag leier ut huset til store og små arrangementer, som konfirmasjoner, barnedåper, bryllup og andre feiringer. Den årlige 17. mai feiringen og bygdetreffet foregår også her under styring av de hardt arbeidende billefjord-damene.
Skolegammen i Indre Billefjord ble bygd av elevene på Billefjord sjøsamiske oppvekstsenter i 2005. Selve arbeidet med materialet til gammen ble begynt med i 2004. Siden den gang har skolen hatt flere årlige turer hit opp, sommer som vinter.
Kaavensteinen er et av Porsangers største kulturminner. Steinen er en stor dolomittstein i fjæra, nedenfor den gamle noaiden Johan Kaavens hus i Indre Billefjord. Her ble folk som var plaget av onde ånder satt til floen kom, for så å måtte svømme tilbake på land igjen. På denne måten ble de onde åndene værende ute på steinen.
Indre Billefjord under andre verdenskrig
Den dag i dag finnes det spor fra krigens dager. Forsvarets minedykkekommando var i Billefjord den 7. oktober 2010 for å sprenge og uskadeliggjøre flybomber fra krigen. Da engelskmennene angrep tyskerne dumpet de miner og bomber i sjøen.
Under andre verdenskrig var tyskerne godt etablert. Ved Klubben var det sjøflyhavn, verksted og luftvernstillinger. Luftvernstillinger var det også i Sandvik. I tillegg var noen lagerbrakker, brakkeleirer og en radiostasjon. Broen i Ytre Billefjord var underminert. Den 7. februar startet to patruljer med båt fra Børselv til Billefjord. Den ene patruljen dro til en hytte noen kilometer syd og etablerte seg der. Mens den andre patruljen dro til en brakke. De skulle ta i mot en båt med en annen patrulje.
Av patruljen som dro til brakka var et par menn ute på rekognosering og korporalen var på utkikk på en haug 250 meter nordøst for brakka. Resten av mennene var opptatt med å flytte utstyr til ei gamme lengre inne i skogen. Under flyttingen ble det plutselig åpnet maskingeværild mot dem fra en høyde i nærheten av stedet korporalen var på post. Mens de andre trakk seg tilbake tok korporalen seg i dekning og besvarte ilden til han ikke hadde mer ammunisjon igjen. Da trakk han seg tilbake og krøp 150 meter ovenfor brakken som tyskerne hadde tatt. Han prøvde å få kontakt med de andre, men lyktes ikke.
Den 10. februar ble korporalen funnet død nær en av leirene til tyskerne.
Evakueringen
Tyskerne brukte den brente jords taktikk under evakueringen av Finnmark. Hele befolkningen skulle evakueres og alle bygningene skulle brennes. Mange valgte å rømme til skogs, fjells, huler eller bosette seg i gammer på fjellet for å slippe å evakueres av tyskerne. Folk rømte også til Sverige, som var nøytral under andre verdenskrig.
Øst-Timors statlige investeringsfond
Øst-Timors statlige investeringsfond (portugisisk: Fundo petrolífero de Timor-Lesteer) Øst-Timors petroleumsfond. Fondet ble startet i 2005, med et innskudd på 205 mill USD. 31. desember 2010 var kapitalen på 6,9 mrd USD. Fondet ble opprettet som en del av Øst-Timors petroleumslov, som sier hvor mye av petroleumsinntektene som skal settes inn i Fondet. Både petroleumsloven og Fondet er bygget opp etter modell fra den norske petroleumsloven og Statens pensjonsfond.
Kristen B. Eik-Nes
Kristen Borgar Dahler Eik-Nes (født 28. september 1922 på Sparbu i Nord-Trøndelag, død 23. februar 1992 i Trondheim) var en norsk lege med spesialfelt hormonforskning som startet sin karriere i USA.
Familie og motstandsarbeid
Han ble født på Sparbu som sønn av sogneprest Kristen Eik-Nes og lærer og santitetskvinne Nina Eik-Nes (født Dahler). Han hadde en søster, filolog Eli Oftedal. Selv forble han ugift. Han gikk på Steinkjer landsgymnas. På grunn av en tuberkuløs pleuritt ble han forsinket i skolegangen og tok artium i 1942. Han deltok i motstandbevegelsen og kommanderte som 22-åring 140 mann som områdesjef i Milorg, den yngste i Norge.
Forskerkarriere
Etter medisinsk embedseksamen i 1951 gikk han til USA og starten en forskerkarriere ved universitet i Utah, der ble han full professor i 1958. Senere bygget han opp sin egen forskningsgruppe ved University of Southern California i Los Angeles. Han hadde da etablert seg som en av verdens ledende forskere på mannlige kjønnshormoner. I 1972 bestemte han seg, ikke minst av familiære grunner, for å flytte tilbake til Norge og fikk professoratet i biofysikk ved NTH i Trondheim. Han fikk bygget opp et moderne og stort institutt i biomedisinsk teknikk ved linjen for teknisk fysikk. Hans forbindelser til USA sørget før tilgang til betydelig økonomiske midler.
Kunstsamling
Han var privat en samler av kunst, på sine reiser kjøpte han ofte brukskunst og etnisk kunst. Hans etterhvert omfattende samling testamenterte han i sin helhet ble testamentert til Trondhjems Kunstforening.
Kile
En kile eller blei er en spissvinklet prismeformet gjenstand som strengt tatt består av to portable skråplan. Det er en enkel mekanisme som kan brukes til å tvinge to objekter eller deler fra hverandre, gjennom å bruke kraft og tvinge den spisse enden av kilen inn ved å slå på den butte enden.
Eksempler på kiler er økser og spiker. Kniver og meisler kan brukes som kiler, selv om de egentlig er kutteredskap.
Å bli den du er
Å bli den du er er et utvalg av den tyske dominikanermunken og kristne mystikeren Mester Eckharts (ca. 1260 – ca. 1327) taler og traktater, redigert av Jon Wetlesen. Utvalget ble først utgitt i serien Thorleif Dahls kulturbibliotek i 2000, og gjenutgitt i Bokklubbens serie Verdens Hellige Skrifter i 2008. Boken inneholder tre avhandlinger (traktater) og 17 prekener, som alle er hentet fra den delen av Eckharts forfatterskap som er skrevet på middelhøytysk.
Eckharts forfatterskap er delt i en latinsk og en middelhøytysk del. De latinske tekstene er viktigst for å forstå hans teoretiske tenkning; de omfatter blant annet omfatter 6 kommentarer til deler av Bibelen og hans Opus tripartitum som sammenfatter hans tenkning. Den tyskspråklige delen av forfatterskapet «inneholder Eckharts djerveste formuleringer av hans innsikter som veileder på den indre frigjøringens vei»
Warwick Castle
Warwick Castle er et slott i byen Warwick i England, ved elven Avon. Slottet har tradisjonelt vært knyttet til jarlen av Warwick, som er en av de eldste jarletitler i England. Det er i dag et populært turistmål.
Å bli den du er
Avhandlingen «Om adskilthet» (Von abgeshiedenheit) er også fra siste delen av hans liv. Et utgangspunkt for Eckharts refleksjoner er forskjellen mellom illusjon og virkelighet. To av nøkkelordene i Eckharts tekster er «adskilthet» og «avspenthet» (abgeshiedenheit og gelassenheit på tysk), som viser til at målet for den kontemplative praksis som Eckhart anbefaler er å adskille seg fra innbilninger som gjør en anspent, og bli avspent gjennom sann innsikt. Tittelen og nøkkelbegrepet er oversatt på ulike måter i ulike norske utgaver. H. Ludin Jansen bruker ordet avstengthet i sin utgave av Eckahrt-tekster fra 1970, mens Wetlesen bruker ordet avsondrethet i en oversettelse fra 1995, og ordet adskilthet i bokutgavene i 2000 og 2008.
Warwick Castle
Tidlig historie
Tradisjonen forteller at de første befestningen på stedet skal ha blitt reist av Æthelflæd, søsteren til kong Edvard den eldre, i 914. Antagelig var det en eldre trepalisade som ikke hadde vært nok til å hindre danene i å plyndre Warwick, som dengang var en liten landsby. Befestningen av stedet var en del av et større nettverk av festninger for å beskytte Mercia. Rester av den tidlige festningen kan sees på haugen i den sørlige enden av borggården, kalt «Ethelfleda's Mound».
Vilhelm Erobreren utnevnte i 1088 Henry de Beaumont som første jarl av Warwick, og han bygde en festning av motte and bailey-typen.
Slottet blir til
I 1264 ble festningen tatt av Simon Montforts styrker. Han fengslet William Maudit, 8. jarl av Warwick og grevinnen i Kenilworth inntil løsepenger hadde blitt betalt for dem.
Etter William Maudits død gikk slottet til William de Beauchamp, 9. jarl av Warwick, og i de neste syv generasjonene stod Beauchamp-slekten for det meste av utvidelsen fra en mindre festning til et stort slott.
Etter at den siste Beauchamp i direkte linje, Anne de Beauchamp, 15. grevinne av Warwick, døde i 1449 gikk slottet og tittelen til Richard Neville, 16. jarl av Warwick, kjent som The Kingmaker. Han hadde rett til tittelen fordi han hadde giftet seg med søsteren til den siste jarlen, og Warwick-tittelen var uvanlig i den forstand at den også kunne arves gjennom kvinnelig ledd.
I moderne tid
Warwick Castle er ikke lenger i jarlens eie. Det ble i 1970-årene medlem av Treasure Houses of England, en sammenslutning av ti av de fremste standsmessige hjem i England som fortsatt var i privat eie. I 1978 ble det solgt til The Tussauds Group. Selskapet har utført omfattende reparasjoner, og har satt igang akvititeter som bueskyting, daglige avfyringer av en blide, oppvisning av jaktfalker og ridderturnerninger, samt at de har lagd attraksjoner inne i slottet for å tiltrekke flere turister. Som en kuriositet kan nevnes at det såkalte postkortet for Norges bidrag i Eurovision Song Contest i 1998 ble laget her, med en ridderturnering arrangert kun for det formål.
Saharanpur (distrikt)
Saharanpur (hindi: ज़िला सहारन्पूर, urdu: ضلع سهارنپور ) er et distrikt i den indiske delstaten Uttar Pradesh. Distriktets hovedstad er Saharanpur.
Demografi
Ved folketellingen i 2011 var det 3,464,228 innbyggere i distriktet, mot 2,896,863 i 2001. Den urbane befolkningen utgjør 30,71 % av befolkningen.
Barn i alderen 0 til 6 år utgjorde 14,59 % i 2011 mot 18,58 % i 2001. Antallet jenter i den alderen per tusen gutter er 872 i 2011.
Mirzapur
Mirzapur (hindi: मिर्ज़ापुर, urdu: مرزا پور) er en by i den nordindiske delstaten Uttar Pradesh og er den administrative hovedstaden for distriktet Mirzapur. Byen ligger ved Ganges sørlige bredde, noen mil sørvest for Varanasi og har 205 264 innbyggere (2001).
Demografi
Mirzapur hadde ved en folketelling i 2001 205 264 innbyggere, hvor menn utgjorde 54% av befolkningen og kvinner 46%. Mirzapur har en lesekyndighet på 62%, noe som er høyere enn landsgjennomsnittet på 59,5%. Menns lesekyndighet er på 69% og kvinner på 54%. 14% av befolkningen er under 6 år.
Dimitra Asilian
Dimitra Asilian (født 10. juli 1972) er en gresk vannpolospiller.
Bhiwandi
Bhiwandi (marathi:, urdu: ) er en by i distriktet Thane i den vestindiske delstaten Maharashtra. Byen ligger ca. 50 km nordøst for storbyen Mumbai og 15 km nordøst for byen Thane.
Bhiwandi by, som er hovedkvarteret til Bhiwandi distrikt, kommer under administrasjonen av Bhiwandi-Nizampur Municipal Corporation. Byen blir regnet som en del av Mumbais storbyområde, sammen med Navi Mumbai og byene Kalyan, Thane, Ulhasnagar, Dombivli, Mira-Bhayandar, Karjat og Vasai-Virar-regionen. Ifølge folketellingen i 2001 hadde Bhiwandi-Nizampur-området i alt 598 703 innbyggere. Byen har siden 1930-årene utviklet seg fra å være en liten by med marathifolk og muslimer til å bli delstatens ledende tekstilproduserende by. Byen hadde sterk vekst i 1970-årene som følge av utflytting av befolkning og industri fra Mumbai. Byens hele urbaniserte område, inkludert nærliggende Khoni, hadde 621 427 innbyggere ved samme tidspunkt. Dette beregnes å ha økt til 795 000 innbyggere i 2007.
Byen som er kjent for sin omfattende tekstilindustri, har det største antallet av elektriske vevstoler i landet og blir enkelte ganger kalt Indias Manchester. En stor del av befolkningen arbeider i tekstilindustrien, hvor folk ved hjelp av elektriske vevstoler produserer ulike tekstilvev. NH 3 (National Highway 3, Mumbai-Agra) går gjennom Bhiwandi og sørger for god og enkel forbindelse mellom Mumbai, Thane, Nashik og resten av India.
Flekkefjord Kajakklubb
Flekkefjord Kajakklubb (stiftet 1. november 1968) er et særidrettslag fra Flekkefjord.
Stiftelsen skjedde etter at faren til Olaf, Carl Søyland ville ut å padle og henvendte seg til Norges Padleforbund for å få kjøpt en plastkajakk. Han ville få en ekstra kajakk om han tok initiativet til å starte en klubb, noe Carl tente på, og inviterte til stiftelsemøte den 1. november 1968 i stua til familien Søyland. Et dusin interessert ungdom møtte opp og klubben ble stiftet med Carl Søyland som den første formannen i klubben. I løpet av kort tid var de 60–70 aktive medlemmer men hadde bare to kajakker, noe som medførte mye venting på tur i kajakken. I 2008 hadde alle (170–180) aktive hver sine kajakker.
Kristinelundveien (Oslo)
Gaten ble navngitt i 1914 etter eiendommen Kristinelund. Veiens vestside ble i perioden 1911–1929 og da særlig i jobbetiden bebygget med en rekke større patrisiervillaer. I perioden 1928–1933 ble det langs gatens østside bygget 11 hus i to eller tre etasjer.
Veien er kjent for å huse noen av Oslos dyreste hus og leiligheter.
Islesboro
Islesboro er en by i Waldo County, Maine, USA. Ved folketellingen i 2010 hadde byen 566 innbyggere. Byen er et kjent feriested.
Feriested
Islesbore er et kjent feriested. Følgende har feriehus der:
Microdebilissa
Microdebilissa er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mørke eller rødlige trebukker. Antennene er tynne, omtrent så lange som kroppen hos hannene og betydelig kortere hos hunnene. Pronotum er tønneformet. Dekkvingene er noe innsnevret i midten (timeglass-formede) og forholdsvis myke, fint hårete. Bakbeina er forholdsvis kraftige, med tykke lår.
Utbredelse
Slekten er utbredt fra India i vest til Lombok i øst.
Nisserelva
Nisserelva (også kalt Nisseråna) er en elv i Nissedal kommune i Vestfold og Telemark. Den har sitt utspring i innsjøen Nisser, og ved Haugsjåsund renner den sammen med Fyresdalsåna og danner starten på Nidelva. Elva er en del av hovedvannstrengen i Arendalsvassdraget.
Elva er utbygd til kraftproduksjon i kraftverkene Høgefoss, Tjønnefoss og Nisserdam. Det opprinnelige elveløpet veksler mellom tørrlagte og oppdemte partier.
Claude MacDonald
Claude Maxwell MacDonald (født 12. juli 1852 i London, død 10. september 1915 samme sted) var en britisk offiser og diplomat og ansatt i det britiske utenriksdepartementet, mest kjent for sin tjeneste i Kina og i Japan.
Bakgrunn
Claude MacDonald var sønn av Mary Ellen MacDonald (født Dougan) og generalmajor James (Hamish) Dawson MacDonald.
Han ble utdannet ved Uppingham School og deretter militært ved Royal Military Academy Sandhurst, der han ble innrullert i 1872 i 74th (Highland) Regiment of Foot. Han var også i det britiske diplomati, og forstod seg selv som en soldat-outsider i Foreign Office.
Karriere i Afrika
Hans karriere begynte i Afrika. Han tjenestegjorde i 1882 i den britisk-egyptiske krig. Han var militærattaché for Evelyn Baring årene 1884–1887.
Fra 1887 til 1889 var han generalkonsul i Zanzibar, og deretter tjenestegjorde MacDonald under det egyptiske felttoget på 1880-tallet. Deretter tjenestegjorde han i Vest-Afrika. Han var Commissioner og generalkonsul i Brass i det vestafrikanske Oil Rivers Protectorate, der han i 1895 kunne observere kong Koko av Nembes opprør. Han gikk ut av den britiske hærs tjeneste i 1896.
Karriere i Øst-Asia
I 1896 ble MacDonald utnevnt til Storbritannias minister til Kina. Han ble også minister til Korea, en sideposisjon han hadde fra 1896 til 1898.
I 1899 var han forfatter av et notat om forløpet av en ny grenselinje mellom Kina og Britisk India i Karakorum og Kashmir. Denne såkalte Macartney-MacDonald-linjen vedvarte som grunnlag mellom Kina og det senere Pakistan, og ble et grunnlag for de senere kinesisk-indiske grensekonflikter.
MacDonald organiserte og ledet forsvaret av de beleirede utenlandske legasjoner i Peking i 1900 under bokseropprøret, og samarbeidet med den anglofile japanske oberst Shiba Goro. Ettersom de unnsetningsekspedisjoner som var ankommet fra en rekke land til Tianjin på Kinas kyst på forsommeren 1900, først ikke klarte å trenge seg gjennom til den kinesiske hovedstad, ble beleiringen og kampene mer langtrukne enn man hadde forestilt seg.
MacDonald presiderte fra september 1900 til 1912 over Tokyo-legasjonen som skulle sørge for større harmoni og enighet mellom Storbritannia og Japan på begynnelsen av 1900-tallet. MacDonald ble utnevnt til generalkonsul til Keiserriket Japan i oktober 1900, og i 1902, da stasjonen ble elevert til ambassade, ble han ambassadør til Japan.
Han døde i London i 1915, da han var 63 år gammel.
Eunidiini
Eunidiini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså små, slanke, brunlige trebukker med lyse tegninger. Antennene er omtrent så lange som kroppen.
Utbredelse
Gruppen er utbredt i Afrika og Sørøst-Asia.
Systematisk inndeling
Disse slektene ble tidligere regnet til Apomecynini.
Castanochilus
Castanochilus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
En middelsstor (15–20 millimeter), kraftig, svartbrun oldenborre. "Snuten" (clypeus) er halvsirkelformet. Antennene består av ti ledd, der de sju ytterste danner en vifte. Pronotums sider har en knekk litt foran midten. Dekkvingene har tre kraftige lengderibber.
Utbredelse
Arten er utbredt i Argentina.
Egil Knudsen
Knudsen var formann i Arbeidernes ungdomsfylking fra 1981 til 1985. Han har senere vært redaktør i avisen Fremtiden, politisk redaktør ved A-pressens Oslokontor, informasjonssjef i Utdannings- og forskningsdepartementet og kommunikasjonssjef i Kunnskapsdepartementet.
Anne Gulbrandsen
Januar 2014 tok hun sin første offisielle NM-medalje i senior-sammenheng, etter å ha klatret opp på pallen under Norgesmesterskapet i sprint på skøyter, hvor hun tok bronse bak norgesmester Hege Bøkko og sølvmedaljevinneren Hanne Haugland.
Sesongen 2013/14 ble hun med i skøyteforbundets rekrutteringslag sammen med Sofie Karoline Haugen, Camilla Farestveit, Thomas H. Søfteland, Tormod B. Haugen.
Personlige rekorder i hurtigløp på skøyter
Oppdatert 6. jan 2014.
Internasjonale mesterskap
Sprint-VM på skøyter deltatt to ganger.
EM på skøyter deltatt i ett EM ved tre konkurranser.
Junior-VM på skøyter deltatt i ett VM ved fem konkurranser.
Sammenlagt i Verdenscupen
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Aslak Fonn Witry
Aslak Fonn Witry (født 10. mars 1996) er en norsk fotballspiller som spiller for den bulgarske klubben Ludogorets.
Han vant Allsvenskan 2019 med.
Han har spilt 10 landskamper for det norske juniorlandslaget. I 2018 ble han innkalt til, men fikk ingen kamper på det aldersnivået.
Strømsåsen
Strømsåsen er et skogområde i Drammen. Det har et areal på ca. 12 000 dekar. Området ligger sør for bykjernen, og grenser mot bebyggelsen på Konnerud, Skoger, Strømsø, Danvik og Fjell. Strømsåsen, som feilaktig ofte blir benevnt «Strømsøåsen», har navn etter gården Strøm, som eide store skogstrekninger i åsen (Strøm skog, i dag ca. 1 800 dekar). Området, som tidligere ble betegnet som «Skjeldrumskogen», fordeler seg på ca. 35 grunneiendommer. Det lå før kommunesammenslutningen i 1964 i sin helhet i tidligere Skoger kommune. Drammen kommune eier flere skogteiger, blant annet Blektjern og arealer ved Tolerudåsen og Hyllåsen. Vestfold Skogselskap eier et mindre areal ved Hyllåsen, forøvrig er skogen i privat eie.
Kjøreseddel
En kjøreseddel er en bekreftelse på at en sjåfør oppfyller særskilte krav til vandel og helse. Denne bestemmelsen gjelder sjåfører som, mot vederlag, fører drosje, selskapsvogn, turvogn, rutevogn og motorvogn som er spesielt utformet og/eller utstyrt for transport for funksjonshemmede. En kjøreseddel kommer i tillegg til førerkort. Bestemmelsen om kjøreseddel finnes i yrkestransportlovens kapittel 7A.
Søknad
Søknad om kjøreseddel sendes politiet i sjåførens lokale politidistrikt og må vedlegges legeattest ikke eldre enn 3 måneder. I enkelte politidistrikter er det krav om kjentmannsprøve for å bli godkjent som fører av drosje. I tillegg må politiet kunne innvilge sjåføren vandelsattest.
Vilkår
En kjøreseddel krever at søkeren er over 20 år og har en slik vandel at politiet mener søkeren ikke er uskikket som fører. En kjøreseddel er som standard gyldig i 10 år av gangen; for personer over 60 blir kjøreseddelen utstedt for 5 år av gangen, men ikke til personer over 75 år. Aldersgrensen ble utvidet fra 70 til 75 år fra 1. juli 2009. Dersom spesielle helseforhold tilsier det, kan kjøreseddelen utstedes for kortere perioder.
Antiopi Melidoni
Hun representerte Hellas under Sommer-OL 2004 i Athen, hvor laget hennes tok sølv.
The Madman
The Madman er en amerikansk stumfilm fra 1911.
Handling
En ung mann innesperret ved et sinnssykehus mener han er en berømt skuespiller, og at hans egen far er hans aller største fiende. Ledelsen ved sykehuset støtter ham i denne villfarelsen, og gir ham til og med parykker og teater-sminke som gjør det mulig for ham å hengi seg til disse innfallene. Men en dag overmanner han en ledsager, tar av denne mannens klær, tar på seg disse klærne selv - før han stikker av fra sykehuset.
Mannen kommer seg direkte til farens hjem, hvor han overmanner den gamle mannen og skyver ham - halvt bevisstløs - inn i et skap. Deretter forsøker han å stikke av igjen, etter at flere ansatte fra sykehuset dukker opp der også.
Diskutabelt
Diskutabelt er et direktesendt svensk debattprogram med Robert Aschberg som gikk på TV3 fra 1989 til 1990. Programmet tok opp en rekke omstridte tema, slik som aids, pornografi, og ulovlige rusmidler. Ved ett tilfelle deltok en rekke nakne naturister i studio.
Programserien ble høsten 1990 etterfulgt av aktualitetsmagasinet I kveld med Robert Aschberg.
Levi Casey
Han representerte USA under Sommer-OL 1928, hvor han tok sølv i tresteg.
Odin Teatret
Odin Teatret (etablert 1964 i Oslo) er et eksperimentelt teater med tilnavnet Nordisk teaterlaboratorium.
Det ble igangsatt av den italiensk-norske Eugenio Barba, og ble etter invitasjon fra stedets borgermester, flyttet til det danske Holstebro (1966). Teatret turnerer internasjonalt og etablerte International School of Theatre Anthropology (ISTA) i 1979 og Center for Theatre Laboratory Studies (CTLS) i 2002.
Den Danske Vitruvius
Den Danske Vitruvius er et kobberstukkent bokverk av arkitekt Laurids de Thurah. Verket kom ut hos Ernst Henrich Berlings boktrykkeri i to bind i perioden 1746–49. Det var bestilt av kong Christian VI i 1735. Bokverket beskriver monumentale byggverk i Danmark og hertugdømmene.
Alle prospektene i Den Danske Vitruvius er utført av tegneren Johan Jacob Bruun.
Hans Erik Riwen
Hans Erik Riwen (født 30. juli 1935 i Fredrikstad, død 28. mars 2010) var en norsk politiker (Høyre) som var fylkesordfører i Buskerud fra 1987 til 1991.
Riwen var født i Gamlebyen i Fredrikstad, men flyttet til Drammen allerede i 1953. Han utdannet seg til adjunkt og fikk jobb i skolen i Drammen, hvor han arbeidet i 33 år.
Lampland
Lampland kan vise til blant annet:
Liste over Astanas proffseire
Nedenfor følger en liste over store proffseire av sykkellaget Astana Team.
Rytterne
1Sparket fra laget – 2Sagt opp
Dom DeLuise
Dominick «Dom» DeLuise (født 1. august 1933 i Brooklyn i New York City i New York, død 4. mai 2009 i Santa Monica i California) var en amerikansk skuespiller som var mest kjent for sine komiske roller.
DeLuise er far til skuespillerne Michael DeLuise og Peter DeLuise.
Mehmet I
Mehmed I Çelebi (født mellom 1379 og 1389, død 26. mai 1421) ble også kjent som Kirisci, Henretteren. Han var sultan av Det osmanske rike fra 1413 til 1421. Han stod igjen som seierherre etter det osmanske interregnum, og kronet seg selv som sultan og gjenopprettet riket. Han var sønn av Bayezid I.
Søvasselva
Søvasselva er en sideelv til Gautefallelva i Drangedal kommune i Vestfold og Telemark, og er dermed en del av Kragerøvassdraget.
Søvasselva drenerer vannene i Søvassmarka sør for Gautefall, samt noen vann i Nissedal kommune. Største vann er Hellersvatnet (375 moh.), som ligger på kommunegrensa.
Cyber Sunday
Cyber Sunday er et årlig wrestling pay-per-view i WWE. I 2004 og 2005 var Cyber Sunday kjent som Taboo Tuesday, og var eksklusivt hos RAW.
Taboo Tuesday var den eneste pay-per-view'en som ble holdt på en tirsdag, bortsett fra "This Tuesday In Texas" (Denne tirsdagen i Texas) i 1991.
Svein Aage Johnsen
Svein Aage Johnsen (født 7. juni 1956 i Skien) er en norsk journalist og skribent.
Johnsen har utgitt fem diktsamlinger, den biografiske fortellingen Tilla fra Vassfaret (Atheneum forlag ), og Gardvannspjolter, en bok om skogens rariteter og fem e-bøker.
Antofagasta (region)
Antofagasta er en region i Chile og er nummer to fra nord til sør. Den største elva i regionen er Loa. Klimaet er hovedsakelig ørkenaktig. Deler av Atacamaørkenen ligger i regionen.
Næringsliv
Gruvedrift er hovednæring i regionen og gruverelaterte aktiviteter står for nesten 60% av den økonomiske aktiviteten. Andre næringsgrener er fiske samt en del industriproduksjon.
John Gregory
John Gregory er navnet til flere personer:
Franz Justus Rarkowski
Franz Justus Rarkowski (født 8. juni 1873 i Allenstein i Østpreussen i Tyskland, død 5. februar 1950 i München) var en tysk katolsk feltbiskop.
Prest
Han trådte inn hos maristene, en presteorden, i Differt i Belgia og studerte teologi i Innsbruck, Belgia og Sveits, og ble presteviet den 9. januar 1898 i Brixen i Syd-Tirol i Østerrike. Det er uavklart om og i så fall når han forlot maristordenen formelt, men etter få år synes han å reelt sett være sekularprest i det katolske bispedømmet Ermland i Østpreussen.
Umiddelbart etter første verdenskrigs utbrudd ble han prest for krigsfanger i Berlin, og garnisons- og lasarettprest samme sted, og under krigen var han også feltprest på forskjellige frontavsnitt.
Etter krigen fortsatte han i militærsjelesorgen, og i 1920-årene orienterte han seg i Königsberg i retning av Alfred Hugenbergs tysk-nasjonale folkeparti.
Biskop
Den 7. januar 1938 ble han utnevnt til militærbiskop for Tyskland av pave Pius XI. Han ble bispeviet den 28. februar samme år av den apostoliske nuntius til Tyskland, erkebiskop Cesare Orsenigo; medkonsekrerende var biskop Konrad von Preysing Lichtenegg-Moos av Berlin, og biskop Clemens August von Galen av Münster.
Eksistensen av en militærbiskoprolle var konkordatsrettslig lagt i Reichskonkordat (1933), og Rarkowski hadde vørt fungerende leder av den militærsjelesorg siden 1929. Første utkat til det apostolske brev for regulering av den katolske militærsjelesorg ble overbragt til den tyske regjering den 26. juni 1934, og det fikk rettskraft den 19. september 1935. Det virket 560 katolske militærprester i styrkene ved utbruddet av andre verdenskrig i 1939. Hermann Göring hadde forbudt slike kapellaner i Luftwaffe, men de øvrige våpengrener var generelt støttende til feltprestkorpordningen.
Rarkowski markerte seg med nasjonalistiske og militaristiske taler og skrifter. Ved angrepet på Polen i 1939 sa han til soldater: ''«Kamerater, det står om deres hjemland og deres folk! Vær mandige og sterke!»''. I et hyrdebrev av 4. oktober 1940 skrev Rarkowski at Tyskland kjempet en «rettferdig krig», og priste tyske katolske soldater for «den kristne holdning de har holdt fast ved på slagmarken». Rarkowski fortsatte: ''«Den tyske nasjon har en viktig plikt å oppfylle for Den evige allmektiges åsyn. Ute og hjemme har Føreren takket Gud at hans bønn om Hans velsignelse av vår gode og rettferdige sak er kommet til uttrykk mer en én gang; det var forstått. Sikkert nok ber andre nasjoner som står oss imot til Gud og ber Ham om å skjenke dem seier. Gud er, på lik måte, alle nasjoners Fader, men han er ikke, på lik måte, megler mellom rettferdighet og urettferdighet, mellom ærlighet og løgnaktighet. Fra rapporter fra feltprester som var med dere på alle fronter i løpet av det siste året, har jeg vært i stand til å naturlig og glade dere har deltatt i gudstjenester og mottatt sakramentene, ikke bare umiddelbart før kamp, men også i de måneder da frontene var stille. Deres kristne tro var med dere over alt der dere som soldater ofte måtte yte det overmenneskelige, og den var en verdifull del av deres åndelige og moralske utrustning.»''
Østerbotn
Østerbotn (også skrevet Austerbotn; nordsamisk: Soggovuotna, finsk: Sokkuvuono) er en fjordarm innerst i Porsangerfjorden i Porsanger kommune i Finnmark. Fjorden strekker seg ni kilometer sørover til Østerbotnhalsen i enden av fjorden, et lite stykke øst for Lakselv.
Antonio López
Etter at de revolusjonæres angrep var blitt nedkjempet, flyktet López til Guatemala. Her møtte han Ernesto Che Guevara som han i 1956 introduserte for Raúl og Fidel Castro under deres landflyktighet i Mexico.
Østerbotn
Fjorden går langs østsiden av Oldereidneset og har innløp mellom Gáhkkorláttonjárga i vest og Store Bjørnnes i øst. På andre siden av Oldereidneset ligger Vesterbotn og Brennelvfjorden. Austerbotn er mye dypere enn den grunne Vesterbotn og er 106 meter på det dypeste, et godt stykke ut i fjorden. Det ligger flere mindre bosetninger langs fjorden, som Handelsbukt og Fluberg på østsiden, og Hamnbukt på vestsiden.
Franz Justus Rarkowski
Biskop
Fra 1940 var hans helsetilstand så svekket at han ikke kunne utøve sitt embede med særlig kraft, men han ble ikke pensjonert før den 1. februar 1945.
Antonio López
López var en av de revolusjonære ombord i båten Granma som ankom Los Coloradas i provinsen Oriente, Cuba, 2. desember 1956. Han overlevde det plutselige overfallet fra Batista-soldater ved Alegria del Pio 5. desember (se kart ), men ble skutt og drept 8. desember 1956 i en trefning ved en bro i Boca del Toro ved foten av fjellene Sierra Maestra.
Østerbotn
Fylkesvei 98 går langs enden og østsiden av fjorden.
Franz Justus Rarkowski
Episkopalgenealogi
Hans episkopalgenealogi er:
PPI (måleenhet)
PPI (fra engelsk pixels per inch, «piksler per tomme»), er en måleenhet for bildeoppløsning på en skjerm.
Noen ganger brukes betegnelsen DPI synonymt med PPI, selv om PPI strengt tatt viser til lyspunkter på en skjerm og DPI (dots per inch) til rasterpunkter (flekker, prikker) på trykk.
Formelen for PPI på et tradisjonelt display er:
Storvik (Gildeskål)
Storvik er en bygd i Gildeskål kommune i Nordland fylke. Den ligger like ved Storvikskaret, hvor fylkesvei 17 gikk før. Nå går veien i den 3118 meter lange Storvikskartunnelen gjennom skaret. I Storvik har Fv17 en pent opparbeidet rasteplass, med dagligvarebutikk og sanitæranlegg for bobiler.
Det bor rundt 53 personer i Storvik, og totalt 180 i Storvikbukta som inkluderer Finnes, Mevik og Grimstad. Storvikbukta er idyllisk og har en god andel hytter og fritidshus.
I Storvik finnes det en barnehage.
Idar Kjølsvik
Idar Kjølsvik (født 19. november 1968 på Skogn i Nord-Trøndelag) er en norsk professor, teolog og politiker. Han studerte teologi i Tyskland som elev av prof. em. Jürgen Moltmann ved Eberhard-Karls-Universität i Tübingen, Tyskland. Han er ansatt som professor ved Nord universitet i Levanger. I 2019-2020 arbeidet han som gjesteprofessor ved universitetet i Princeton Princeton Theological Seminary i USA.
Etter endt studium i Tübingen og Oslo, kom Kjølsvik til Levanger i 1996 som førsteamanuensis i KRL ved daværende Høgskolen i Nord-Trøndelags avdeling for Sykepleier-, ingeniør- og lærerutdanning. Da ble han med i Det teologiske menighetsfakultets forskerutdanningsprogram og i 2006 forsvarte han sin doktoravhandling i teologi. Kjølsvik har skrevet en rekke bøker på flere områder og er en aktiv spaltist og foredragsholder.
Idar Kjølsvik er gift med Sabine Anja Kjølsvik, f. Schray, sokneprest i Levanger kirke. De har fire barn og er bosatt i Levanger.
Hans professorat er i KRLE ved Fakultet for lærerutdanning, kunst og kulturfag, ved Nord universitet sin hovedcampus Trøndelag, i Levanger.
Eupromerini
Eupromerini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså små, brune trebukker. De er kamuflasjefarget, ligner kvister og er noe knudrete. Antennene er kortere enn kroppen.
Utbredelse
Gruppen er utbredt i Mellom- og Sør-Amerika. Bortsett fra én art i Costa Rica og Panama lever alle i Amazonas-bekkenet i Brasil, Ecuador og Bolivia.
Leonid Sjtsjerbakov
Leonid Sjtsjerbakov (russisk: Леонид Михайлович Щербаков; født 7. april 1927) er en russisk friidrettsutøver.
Han representerte Sovjetunionen under Sommer-OL 1952, hvor han tok sølv i tresteg.
Angeliki Karapataki
Angeliki Karapataki (født 19. februar 1975) er en gresk vannpolospiller.
Hun representerte Hellas under Sommer-OL 2004 i Athen, hvor laget hennes tok sølv.
Gunder Kjølstad
Kjølstad utviklet selvretningsmetoden for å behandle ryggproblemer. Han utnyttet rette- og strekkemaskiner kun til korreksjon, og la vekt på at pasientene gjennom øvelse skulle etterstebe og øves opp til å bære «Legemets normale Holdning».
Barndom. Omgangsskolelærer og kramboddreng
Gunder Kjølstad utmerket seg som en lærenem gutt. Han var særdeles interessert i mekanikk,, og lærte seg katekismen utenat. Faren forsto at han neppe ville klare en fremtid som gårdbruker, og at han burde satse på å utvikle sitt intellekt, men satte ham likevel i hardt gårdsarbeid.
Han ble konfirmert av den kjente, praktisk anlagte presten Christian Teilman (1743-1824) i Modum, som fattet interesse for den gløgge gutten og fikk innsatt ham som omgangsskolelærer i hjembygda fra 1810, for å unngå at han skulle kalles til kongens tjeneste som menig soldat. Teilmand fikk ham en vinter sendt som seminarist til Blaafarveværket, hvor han samtidig lærte å spille orgel så han kunne ta en ekstra stilling som kirkeorganist. Etter å ha virket noen år som lærer kom som kramboddreng til Drammen, «først hos en ung Kjøbmand, der efter et Aars Forløb fallerede, og saa hos en pukkelrygget sint, gjærrig Knark, der behandlede ham som en Hund, og brugte ham baade til Gaardsgut, Visegut, Stuepige og Kokkepige. Her fik han for Skjænd og Travlhed, hverken Rist eller Ro, og kunde derfor ikke holde det ud længer end i 3 Maaneder.» (Botten-Hansen 1857:153). Året etter var han huslærer et sted i omegnen av Drammen.
Med farens død i 1814, så han seg, til stor spas for ertelystne bøder, nødt til å vende tilbake til Modum som omgangsskolelærer. Men nå var det presten Christen Styhr Essendrop (1776-1837) tok seg av Gunder Kjølstad og fikk ham rettet mot medisin.
Kirurg og lege
Fra 1818 av tjenestegjorde han som assistent for landfysikus Harberg ved Buskeruds Amtssykehus på Kongsberg. Hasberg ga ham undervisning i latin og kjemi, slik at han i januar 1820 kunne avlegge preliminær eksamen, hvorpå han, til tross for at han led av nervøs hodepine, fortsatte sine medisinstudier. 1. mai 1822 fikk generalkirurg Thulstrup ham konstituert som kompagnikirurg med tjeneste både i Kristiansand og senere i Skåne. Likevel var inntektene så små at han til og med prøvde seg som skuespiller for å få endene til å møtes.
I september 1827 tok Kjølstad medisinsk embetseksamen, og nå kunne han endelig gifte seg med sin forlovede, kjøpmannsdatteren Anne Dorothea Warncke fra Drøbak. I 1828 ble han utnevnt til korpslege for Hedemarkske Musketerkorps. Året etter bosatte han seg i Lillehammer. På slutten av året 1832 ble han utnevnt til stadslege i Kristiansund. Her var til 22. september 1835, da han søkte avskjed for kunne flytte tilbake til Lillehammer. 18. mai 1836 ble han distriktslege i Gudbrandsdalen, og da området ble delt i 1840 for Søndre Gudbrandsdal. I 1844 måtte han gi opp sin praksis og ty til Eidsvolls Bad. Herfra oppnådde han å få avskjed med pensjon fra 17. september 1845.
Ortopedi
I 1838 fant han en ny ortopedisk metode og grunnla i hemmelighet et ortopedisk institutt på Lillehammer. Etter at han mottok pensjon viet han all sin tid til dette. I 1844 flyttet han instituttet til Christiania. I hovedstaden etablerte han sitt ortopediske institutt i Sannevitzgården på hjørnet av Wergelandsveien og Holbergs gate. Så store problemer hadde han med å få virksomheten lønnsom, at han av stadige lån og påfølgende pengekrav begynte å lære seg utenlandske språk for å kunne emigrere. Selv om han nå var i femtiårsalderen forsøkte han å lære seg fransk og engelsk, samtidig som han forbedret sine kunnskaper i tysk.
Litterære hybelboere
Fra 1848 til 1852 arbeidet bibliofilen Paul Botten-Hansen for dr. Kjølstad, og bodde de oppe på kvisten. I et brev som arbeideragitatoren Marcus Thrane sendte Botten-Hansen 1. august 1849, gir han som adressepåskrift en hel skildring av hvordan han hadde innrettet seg hybelen: «Dette Brev er til Paul Hansen, som boer i Doktor Kjølstads Gaard. Hans Værelse er kjendeligt derpaa, at det ene Vindu er stablet fuldt, proppen[d]e fuldt, af en uhyre Mængde gresselig domme Bøker, som ikke tjener til andet end at faae Lyset "udestenkt", saaat han aldrig faar Vorhærres Sol, jeg vil ikke snakke om Maanen, 'som skinner saa inderlig bleg.' hurra!» (Edvardsen 2003:22). Her ble også Aasmund Olavsson Vinje hans hybelkamerat inntil Kjølstad høsten 1852 flyttet til Pilestredet 5. Olaus Arvesen (1830-1917) forteller, åpenbart med Vinje som kilde, at de bodde i et «elendig tagkammer».
Epilog
Før Kjøstad flyttet sitt ortopediske institutt til Eidsvoll i 1857, rakk han ennå å oppholde seg på to adresser til i hovedstaden, i Smalgangen 9 og i Nedre Vollgate 8B. Under koleraepedemien i 1853 bisto han han også i dette arbeidet. På Eidsvoll praktiserte Kjølstad inntil han brått og uventet døde i 1860. Kjølstad ble gravlagt ved Eidsvoll kirke.
Paal Ritter Schjerven
Paal Ritter Schjerven (født 1970) er en norsk fotograf, designer, regissør, manusforfatter, produsent og scenograf. Han er kunstnerisk leder/kurator/produsent for Popsenteret i Schous Kulturbryggeri i Oslo.
Schjerven hadde idéen til serien og skrev manuset for Kalle og Molo, samt at dukken Molo ble skapt etter hans idé og tegninger. Han har produsert blant annet Virre Virre Vapp, Spinn, Stjernetreff, Beat for beat og Den store klassefesten, vært prosjektleder/produsent/manusforfatter/regissør for Reser og Klisterhjerne, og var produsent for Alarmprisen 2002–2007.
Fra 1987 til 1999 var han låtskriver og vokalist i synthbandet The Oscillators.
Gang Related
Gang Related er film om to korrupte politimenn James Belushi og Tupac Shakur som forsøker å ramme en hjemløs mann Dennis Quaid for drapet på en undercover DEA-agent som de selv faktisk hadde drept. Filmen ble spilt inn over en månedsperiode i august 1996 og avsluttet filmingen bare to uker før Tupac Shakurs død den 13. september 1996. Den markerte hans endelige filmopptreden og ble utgitt et år etter hans død.
Handling
Detektivene Franklin «Frank» Divinci og Jacob «Jake» Rodriguez får Lionel Hudd uskyldig anklaget for en narkotika-handel. De henretter Hudd og håndlangerne hans. Etter å ha funnet igjen det samme kokainen som Hudd tidligere hadde kjøpt fra dem, returnerer etterforskerne kokainet til bevis-rommet ved politi-stasjonen. Divinci og Rodriguez oppdager at Hudd i virkeligheten var en undercover agent fra DEA når Hudds partner, Richard Simms, kommer for å få hjelp til å finne Hudds mordere. De bestemmer seg for å anklage noen andre for drapet, i håp om å fjerne all oppmerksomheten fra dem selv.
Detektivene gir William McCall, en hjemløs alkohol-påvirket mann, skylden for drapet - ved å narre ham til å tilstå forbrytelsen. Men Divinci og Rodriguez trenger et vitne og de presser stripperen Cynthia Webb – som Divinci har vært utro mot sin kone sammen med – for å gi McCall skylden for dødsfallet. Det viser seg at McCall egentlig er en dødsfall, som har vært savnet og antatt død i flere år - og som kommer fra en velstående familie. Deres advokater blir derfor hentet inn for å forsvare ham mot anklagene om at McCall skal ha stått bak mordet på Hudd.
I løpet av rettssaken til McCall blir han umiddelbart vist å være uskyldig. Saken faller fra hverandre, og McCall blir kort tid senere frikjent og løslatt. Rodriguez spiller inn en samtale med Divinci hvor sistnevnte innrømmer å stå bak mordet på Hudd, og deretter at han anklagde McCall for å stå bak mordet. Men kort tid senere blir Rodriguez myrdet, på grunn av en spillegjeld han aldri hadde betalt. Politiet etterforsker Rodriguez sin død, og oppdager snart det skadede båndet som inneholder Divincis tilståelse. Men problemene deres er fremdeles ikke overstått.
Live in Paris (Diana Krall)
Live in Paris er den første DVD-en og konsertalbumet – det syvende albumet totalt – av den canadiske jazzpianisten og vokalisten Diana Krall, utgitt i 2002. Konserten ble filmet og utgitt på DVD.
Målset kraftverk
Målset kraftverk er et vannkraftverk ved Målsetevatnet i Vik kommune i Vestland. Anlegget utnytter fallet på ca. 180 meter fra reguleringsmagasinet  Årebotnvatnet til Målsetevatnet.
Årebotnvatnet er regulert mellom 984 og 994 moh. Også Muravatnet som er regulert mellom 1060 og 1020 moh og flere bekkeinntak forsyner kraftverket med vann.
Vannet brukes senere i Refsdal kraftverk. Ifølge NVEs vassdragskart ligger Målset kraftverk ved Arnafjordvassdraget, mens Refsdal er på andre siden av vannskillet inngår i Viksvassdraget.
Installert effekt er 20 MW fra en francisturbin og midlere årsproduksjon er 64 GWh. Statkraft oppgir kapasiteten til 22 MW og midlere produksjon til 73 GWh. Kraftverket startet produksjonen i 1967.
Største eier og driftsansvarlig er Statkraft. Sognekraft as eier de resterende 12 % av anlegget.
Ilagan City
Ilagan City er en by på Filippinene som er administrativt sete for provinsen Isabela, i regionen Cagayan Valley. Ilagan har totalt 119 990 innbyggere (folkertelling 1. mai [2000) hvorav bare 10 prosent bor i sentralbebyggelsen.
Beskrivelse
I Ilagan møtes de to elvene Cagayan og Abuluan. Byen er regionens kulturelle og økonomiske sentrum. Den 21. mai 2012 ble bykommunen elevert til Component City.
Ilagan er sete for et katolsk bispedømme. I kommunen Ilagan ligger også Fuyot Spring National Park, i barangay Santa Victoria.
Barangayer
Kommunen er oppdelt i 91 smådistrikter, barangayer, per 30. september 2019.
Mormonkoret
Mormonkoret, eller Mormon Tabernacle Choir er et stort sangkor innen Jesu Kristi kirke av siste dagers hellige i Salt Lake City i USA
Historikk
Koret ble startet i august 1847, bare en måned etter at mormonerne bosatte seg i det som senere er blitt  Salt Lake City. Siden 15. juli, 1929, har koret hatt sine ukentlige radioprogrammer kalt «Music and the Spoken Word». Dette er det eldste, sammenhengende, landsomfattende radioprogram som er blitt kringkastet over hele USA. Korets programmer har blitt vist på fjernsyn siden tidlig på 60-tallet og blir nå kringkastet og vist på fjernsyn verden over via satellitt. Om lag 1 500 radio- og fjernsynsstasjoner sender korets programmer.
Koret kalles også «Amerikas kor». Det består av 325 menn og kvinner, alle frivillige og ubetalte. Ektefeller eller hele familier har deltatt i koret gjennom flere generasjoner. Et kormedlen får ikke lov til å delta i mer enn 20 år, av hensyn til andre som står i kø for å slutte seg til koret
Konsertturneer
Fra sin første turné i 1893 til Verdensutstillingen i Chicago, har koret turnert verden rundt, blant annet i:
Opptreden ved presidentinnsettelser
Koret har sunget ved 7 presidentinnsettelser:
Opptreden ved andre høytideligheter
Det har også deltatt ved følgende høytideligheter:
Utmerkelser
Koret kan vise til en lang liste over betydningsfulle utmerkelser:
Musikkalbum
Korets første musikkalbum-innspilling ble gjort i 1910. Senere er det blitt over 300 innspilninger.
Peder Grøndalen
Peder Grøndalen (født 1887 i Drevsjø, død 1971 i Drevsjø) var NS-oppnevnt ordfører i Engerdal 1941–45.
Han var bureiser på småbruket Flaten ved Drevsjø, og satt i kommunestyret som valgt representant 1916–1919 og 1926–1928. Den første perioden var han valgt inn ved listefritt flertallsvalg, den andre perioden representerte han Arbeiderpartiet. Han var varaordfører 1917–1919. Ved stortingsvalget 1936 sto han på Nasjonal Samlings liste i Hedmark.
Eftychia Karagianni
Eftychia Karagianni (født 10. oktober 1973) er en gresk vannpolospiller.